钦定古今图书集成/方舆汇编/职方典/第1312卷 > 广州府物产考二 府志
## 钦定古今图书集成/方舆汇编/职方典/第1312卷 > 广州府物产考二 府志

府总

木属

㯶　，即水松榕　。《南方草木状》：“榕树，南海乡村多植之。叶如木麻，实如冬青，树干拳曲，是不可以为器也。其木棱理而深，是不可以为材也。烧之无焰，是不可以为薪也。以其不材，故能久而无伤。其荫十亩，故人以为息焉。而又枝条繁华，叶茂软条，如藤垂下渐渐及地，藤梢入土，便生根节。或一大株，有根四五处，而横枝” 及邻树即连理。南人以为常不老，谓之“瑞木。”

石盐　即铁力木

杭　俗云圆木

槁　一种名滑槁

《栎　》，栎与榕，皆不可以为材。

皂角木　大类石盐，而散溃度者，慎之。

《花梨》木　可为器皿。

《秋风》，“子　任之为椁。”

白蜡　出连州

梧桐　出顺德

铁树　出新会

白拆　出阳山

椽和　出增城

合昏　出从化

猪跋　出香山

芦头木　：《南越志》：“南海江岸间出，叶如甘蔗，织以为帆，以其疏畅，可以代布。”

“广地卑湿，非坚木辄致蠹蚁，松柏犹为蠹蚁所甘。一种白蚁最多，甚至衣服书籍有食之尽者。” 故屋宇多取广右铁力木为之，乃无患。番禺以东至于从化，皆深山大林，或穷日行，无人迹。至于香山、新会、新宁，山益深，材木之多，不可胜计。山人不能斧以畀估客，至作筏，数岁不一，遇涧溢则不得下。然以其致之艰，率不能挈全木锯而编之，其长寻丈，而其馀杂树悉以为炭。亦有截干使腐生菌以为食者，如增城人截《羊矢木》之类。盖西南之利水，东北之利山。

漆　，南海诸县山所产颇称良。又多茗草，然名不彰，惟河南西樵为佳品。多苦䔲，可以伴茶。多花椒，然不胜蜀产者。

诸蔗　，长大甘可食，煎成片糖，四方多资焉。《旧志》：丛似芦荻，春种夏长，冬月取茎作汁，煎之成片糖，贮之瓦罐。有成水晶状者，谓之糖霜，可消烦渴。东莞有一种名白蔗，长一丈五六尺，尤脆美。《南方草木状》：诸蔗，一曰甘蔗，交趾所生者，围数寸，长丈馀，颇似竹，断而食之，甚甘。榨取其汁，曝数日成饴，入口消释，彼人谓石蜜。吴孙亮使黄门以银碗并盖，就中藏吏取交州所献甘蔗饧。黄门先恨藏吏，以鼠屎投饧中，启言吏不谨。亮呼吏持饧器入，问曰：“此器既盖之，且有油覆，无缘有此黄门将有恨汝。” 吏叩头曰：“常从臣求莞席，臣以席有数，不敢与。” 亮曰：“必是此。” 问之，具服。南人云：甘蔗可消酒，又名干蔗。司马相如《乐歌》曰：“太尊蔗浆折朝酲。” 是其义也。又取糖法，广人陈彦英得自交州，以二巨木合而竖之，如绞吉贝车子状，以牛牵挽之，如推面磨状，投蔗其中，汁易出，日数千条可尽。每冬初，遍诸村冈垄，皆闻戛糖之声。

榖树　：偃蹇不美，然捣其皮可为纸。

栟榈　，即棕树名棕榈，可以为帽及荐。有蒲葵，叶如栟榈而柔薄，可为扇笠。有桄榔，亦如栟榈，皮可作绠，得水则柔韧。其木性如竹，紫黑色，有文理，工人解之，以制棋枰及著。《南方草木状》：桄榔，胡人以此联木为舟，皮中有屑，如面。乌柏　，其子为油。

无患　一作木患，其子多苦浆，可用以浣。《纂文》：无患，木名也，实可以去垢核黑。问栌木曰：“无患何也？” 答曰：“昔者神巫曰：无患，此木能作符，劾百鬼，则以此木为棒杀之。世人相传以此木为众。”

鬼所恶，竞取为器用以厌鬼，故号为“无患。” 明弘治中，忽遣使来取，其价大贵。一枚至售十数钱。亦异事云。

竹属

桃竹　可为杖旧志：东坡诗：“已从子美识桃竹，更向安期觅枣瓜。” 坡自注：“蒲涧山有桃竹，可作杖，而土人不识。” 又《志林》云：桃竹叶如棕，身如竹，密节而实中，盖天成拄杖也。

斑竹　可为柄

《小花竹　》，可为著。

𥯨簩竹　可为箭，俗呼箭竹。《南方草木状》：“𥯨簩竹径不过二寸，皮粗涩，胜于铁，一曰苏劳。淡竹　可以入药。” 《旧志》：“时气热毒，不知人事，水煎七叶，服之即止。”

思摩竹　：《南方草木状》：“思摩竹，如竹而大，笋生其节，笋即成竹。及春而笋复生节。交、广间在在有之。”

笼葱竹　：民多剖而丝之，以为器皿。增城人以为布，又或以为簟，皆精致焉。旧《志》：“笼葱竹节少而长。” 又有方竹，俱出罗浮。

《鹤膝》竹　小而修，类鹤膝。

大头竹　，围三寸许，高六、七丈。山人以箨为扇，以木为梁栋，笋味佳。赵介《咏竹》诗：“个个龙孙碧玉姿，春来竞长拂云枝。霜根旧护虬须古，绀节新拳鹤膝奇。吟爱清标窗屡倚，坐贪浓影榻频移。清时久乏鸣阳瑞，行看秋风紫实垂。”

竹　节露而中坚，上多刺紫，竹　肤紫色，宜伞柄及扇。

菉竹　：叶密而丛，肤青而泽，笋甜美可食。油竹　，乡人多植舍前，叶繁阴肤清润如油色，故名。

线竹　肤有痕数十，直下如线，俗呼“线桃” ，又名“石竹” ，出顺德。

丹竹　出增城

《白眼竹　》，出新会。

篁竹　出阳山

蒲竹　出新宁

《蔓竹　》，细长丈馀。

《䈽竹　》枝柔可作帚。马竹　出从化。

“麻竹　” 出《清远》。

花属

素馨　：《南方草木状》：“素馨，一名那悉茗，与茉莉皆胡人自西国移植于南海，今盛种之。女子采丝，穿花心以为首饰。旧志” ：“古龙涎香饼及香串之类，治以素馨，则韵味愈远。”

茉莉　，似蔷薇之白者，香愈于《那悉》茗。春末夏初，茉莉甚开，气最清，可以薰茶。

酴醾　：《旧志》：一名牛勒，又曰蔷薇。大秦国常贡。花露盥手则香透。今之蔷薇，惟色紫红如球而不甚香；惟番蔷薇乃香。

指甲　：《南方草木状》：“指甲花，其树高五六尺，枝条柔弱，叶如嫩榆。与那悉茗、茉莉花皆雪白而香不相同，亦彝人自大秦国移植于南海，而此花极繁细，才如半米粒许。彼人多折置襟袖间，盖其芬馥尔。一名散沫花。”

兰　，芬香俱烈，云移自外国。旧志：叶如剑，花淡紫而香清，大者名插剑兰，小者名杨妃兰，亦云燕泥香。山谷曰：“一干一花而香有馀者兰；一干数花而香不足者蕙。” 《离骚》云：“既滋兰之九畹，又植蕙之百亩。” 则知楚人贱蕙而贵兰矣。蕙兰丛生，莳以沙石则茂，沃以汤茗则芳，是所同也。蕙　，《南方草木状》：“蕙草一名薰草，叶如麻，两两相对，气如蘼芜，可以止疠。” 出《南海》。

菊　：《旧志》：“黄者曰金钱，曰茶褐罗，曰御爱黄，白者曰鹅毛万卷书、玉绣球” ；红者曰大都红，曰荔枝红、朱砂红。又有重瓣菊、素馨菊、蝴蝶菊。秋乃花，九月九日，俗采泛酒，芳香可珍。

桂　：《旧志》：色黄如粟，香极清远。高山之巅，为多凤毛　。《旧志》：“其花穗若凤尾，置之书帙，可以辟蠹。”

露头　：《旧志》：花如累珠，伏地中，头昂出，故名。薝卜　似把子花而重台。

豆蔻　《南方草木状》：“豆蔻花，其苗如芦，其叶似姜，其花作穗，嫩叶卷之而生。花微紫，蕾头深色，叶渐舒，花渐出。” 旧说“此花食之破气消痰，浸酒增倍。” 泰康二年，交州贡一筐，上试之有验，以赐近臣。

赛兰　：陈献章诗：“南有赛兰香，名花人未识。光风散微馨，甘露洗新碧。”

阇提　一作“麝脐。” 夜合其香，亦宜簪佩。

佛桑　，旧志与朱槿稍似，叶如黄桑差小，俗人呼为小牡丹。其色殷红，大如盏。又有水红者颇佳，四时皆有花。东坡诗：“艳艳空烧红，佛桑朱槿　。” 《南方草木状》：“朱槿花，茎叶皆如桑，叶光而厚。树高止四五尺，而枝叶婆娑。自二月开花，至仲冬乃歇。其花深红色，五出，大如蜀葵，有蕊一条，长于花叶，上缀金屑，日光所烁，疑若” 焰生。一丛之上，日开数百朵，朝开暮落，插枝即活。出高凉郡，一名赤槿，一名日及。旧志一名木槿，即《诗》所谓“舜华” 也。其草台者犹易零落，俗呼红花。亦有紫者，其色不一。

《刺桐　旧志》：“花殷红如木绵，树枝生刺，故名。” 朱馀庆诗：“越岭南来风景异，人人传说到羊城。经冬来往不踏雪，半在刺桐花下行。”

含笑　《旧志》其色微紫，香亦旖旎。东坡诗：“如今独有花含笑，笑道秦王欲学仙。”

芙容　一名拒霜

海棠　“香不及色” ，有色有香，惟蜀种。

密友　，一名《赛杨妃》。叶类蔷薇，花粉红而艳丽，开则一瓣有缺处。

月桂　，色红黄，四时有花。

真珠　一名“玉屑花。”

金钱花　，深红色，团圆如钱。

《金凤　》一名《凤仙》。

长春　一名《月月红》。

剪春罗　，花如石竹，瓣如剪，有白线。

山丹　，其花一带百馀蕊，如绣球状，深红色，一花四英。东坡云“错落玛瑙” 是也。

大笑、小笑　春日开，旧有诗云：“大笑何如小笑香，紫花那似白花妆。”

《萱草　一名“鹿葱草” ，种之可以亡忧者》。

紫薇　搔之辄动，俗谓痒树。汪广洋诗：“澹白轻红斗剪裁，紫薇终不占先开。如今烂漫炎天里，賸有春风座上来。”

玉簪　一名《白鹤，诗》云：“献罢瑶池阿母家，飞琼扶上紫云车。玉簪满地无人拾，化作东南第一花。”

山茶　：深红色，冬盛开。东坡诗：“叶厚有棱犀甲健，花开少态鹤头丹。”

《珊瑚　：经略》程师孟诗：“珊瑚花发客疑真蝴蝶　” 树高三、五尺，叶皱而有棱，春暮盛开，山谷间有之，惟新会白水山为盛。其蓓蕾必丛生三二十花，开四朵相对，须眼微具。待谢则次蕾又开，谢复如之。盖亦草木之妖也。

白鹤　，状如白鹤，头颈翅足皆具，头有黑点如眼睛，开于暮春，惟西樵岸有之。

“女贞　” “男贞　” ，俱出《顺德》。

罂粟　花有五色，实如小罂，子如细粟，亦名“御米。” 出《东莞》。

瑞香　一名锦熏笼，张祠部以瑞为睡，故云：“曾向庐山睡里开。” 东坡词云：“领巾飘下瑞香风，惊起谪仙春梦。” 其意甚婉。出《东莞香山》。

午时　出新宁

武陵红菊　出阳山

《鸳鸯桃　》，万点金　，俱出《连州》。

草属

蒟酱　：《通志略》：“蒟酱，一名浮留，缘木而生。其子如桑椹，熟时正青，以蜜藏而食之，辛香。其华实即蒟也，可为酱，故名。其状似荜拨。今岭南人但取其叶及藤合槟榔食之，谓之蒌而不用，其实莞　可为席，故俗呼为席草。”

箬　可以包裹

茅　：一种名“香茅” ，其柔者可制笔。

蒿　芦　出新会香山海傍种之，能渍泥，宜男　。《通志略》：“宜男草。” 《广州记》云：“小男女佩之臂上，辟恶止惊。生广南，朝生暮死。花生粪土处，头如笔，紫色，朝生暮谢。小儿呼为狗溺台，又名鬼笔，菌类也。”

益母　《旧志》：“苗如艾方，茎白叶，叶生节。端午日采，阴干。妇人产难，以石器捣为细末，炼蜜为丸，如弹子大，用童便及无灰酒化开服之。或产后肚痛及胎衣不下，瘀血不尽者，皆可服，故名使君子　。” 《旧志》：“生山野中及水岸。其叶青大两指，长二寸。其茎作藤，三月生花，淡红色，久乃深红，七八月结子如栀，棱瓣而首尾尖。” 《本草》俗传。始因播州郭使君疗小儿。多是独用。后来医家。因号为使君。

越王馀算　，《通志略》：“越王馀算，生南海水中，如竹算子，长尺许。” 《异苑》云：“越王行海，作筹有馀，弃于水中而生。” 《南方草木状》误以为竹。

芫莔　《旧志》子炒末，蜜水下。治百痢。

《羊蹄　旧志》：“根生下湿地。春生苗，高三、四尺，叶狭长，根似牛蒡而坚实。今人采生根，醋磨涂癣速效。”

马鞭　《旧志》：“春苗似狼芽而茎圆，高二、三尺，抽三、四穗。七、八月采苗叶，晒干用。” 《千金方》：“食鱼脍及生肉在胸膈不化，必成症瘕。捣汁饮一升即消。” 出顺德、东莞。

鳢肠　《旧志》：一名旱莲。捣汁和蜜晒成膏，润肺乌髭发。

车前　《旧志》：“一名钱贯草。春生性凉，能利水道而不动气，水道利则谷藏自止矣。”

何首乌　《旧志》：“藤生，根如斗大。有雌雄二种，相对而生，小者为雌，冬月取其雄者，以竹刀碎切，晒干为细末。酒调常服令人发黑。”

牵牛　《旧志》：“黑白二种俱藤生，黑者味苦寒有毒。花如桐角，青白色而无香。十月采。其子，与商陆根同为末。无灰酒调服，专治肿病有验。” 金莺　《旧志》：“丛生有刺，四月开白花，类蔷薇，夏秋结实，亦有刺。十一、十二月采，熬成糖，服之补虚效。”

蓖麻　《旧志》：“春生苗，叶似葎草而厚大，茎亦有节，如树高丈许，实壳有刺，实类巴豆，青黄斑褐，形如牛蜱，故名。” 《千金方》：“治岭南脚气至膝胫肿满者，蒸其叶裹肿处，立消。”

《紫背　旧志》：“可治疮损。”

苍耳　《旧志》：“苗如茄子，茎高二、三尺。五月采子，嫩者晒干为末，和蜜丸梧桐子大。能除湿气，四肢麻木，亦化风痰。”

三藾　：似姜而软脆，性热，消食。和槟榔啖之，或调汤焉。

冬叶　可以苞苴，用之柱础，能隔湿润。《南方草木状》：冬叶，姜叶也。苞苴物，交广皆用之。南方地热，物易腐败，惟冬叶藏之，乃可持久。

慎火　足以御灾《南越志》：“广州有树，可以御火，山北谓之慎火。或谓戒火，多种屋上，以防火也。但南中无霜雪，故成树。”

吉利　足以蠲毒《南方草木状》：“吉利草，其茎如金钗股，形类石斛，根类芍药。交广俚俗多蓄蛊毒，惟此草解之极验。” 吴黄武中，江夏李俣以罪徙合浦，始入境遇毒，其奴吉利者，偶得是草，与俣服，遂解。吉利即遁去，不知所之。俣因此济人，不知其数，遂以“吉利” 为名。

草麹　，出南海诸县。有山桔、辣蓼之属，和豆与米饭而成者。《南方草木状》：“南海多美酒，不用麹糵，但杵米粉杂以众草叶。至新会、香山则用板杏，然味太甘，有毒。” 惟专用面为麹者，殆无毒，馀则剧，饮之，既醒，犹头涔涔云。至于市酤，逐旦夕之利者，色黄而苦，多灰，饮之则泄，然列城皆用之，独白酒所谓竹叶青诸品犹良。又一种烧酒，以甑炊糟粕沥其汗而成，本元时法也。

藤　有黄白二色，黄藤节大如竹，白藤节小如指。唐、宋取丝以充贡，至今犹以为货焉。

棍藤　其节密

藤条　其节疏

紫藤　《南方草木状》：“浮沉藤，生子大如齑瓯。正月花，仍连著实。十月、腊月熟，色赤，生食之，甜酢。” 生交趾。

兰子藤　生缘树木，正二月花黄色，四五月熟。实如蔾，赤如雄鸡冠。取生食之，味淡泊。出交趾合浦。

“野藤　缘树木，二月花，仍连著实。五六月熟，大如羹瓯。俚民煮食，其味甜酢。” 出苍梧。

椒藤　生金封山，俚人往往卖之，其色正赤。出兴古。

紫藤　，叶细长，茎如竹，根极坚实，重重有皮，花白子黑。置酒中历二三十年，亦不腐败。其茎截置烟炱中，经时成紫者，可以降神。

榼藤　《南方草木状》：“榼藤依树蔓生，如通草藤也。其子紫黑色，一名象豆。三、五年方熟。其壳贮药，历年不坏。” 生南海。解诸药毒。

膏藤　：裴渊《广州记》：“土人伐船为业，随树所生，就以成槽，皆去水远，难动。有数里山生草，名膏藤，津汁软滑无比，以此藉地，牵之如流，长五六丈，船数人便运。”

菽藤　：顾微《广州记》：“菽藤如栟榈，叶疏皮青，多棘刺。高五、六丈者，如五六寸竹，小者如笔管竹类，有十许种。”

续游草　藤也，一曰“诺藤” ，一曰“水藤。” 《山行渴则断取汁》饮之，治人体有损绝，沐则长发。去地一丈，断之，辄更生，根至地，永不死。

荆　有三种：“金荆可作枕，紫荆可作床，白荆可。”

作屐。若牡荆，则指病自愈。裴渊《广州记》：与他处牡荆、蔓荆全异。

抱木　生于松旁，若寄生然，极柔弱，不胜刀锯，乘湿时刳而为履，易如削瓜然，既干，则韧不可理也。

乌木　，来自番船。有茶乌、角乌二种。为著甚浑坚。或以为杖、或以为冠，皆无不宜。

苏木　，亦来自，番，船用以染红，甚佳。广人皆货之。

香属

香树　，出东莞县四十里茶园村。村中人皆业香，故漫谷尽植之。树稍老，乃于春夏之交，凿而窍之，经雨露渐渍，凝成黑色，然后取焉。存其本七八寸，俟经岁则又取焉。于是削为马牙、钉头等香。枝干中有虫蛀者，剔成小颗，若橄榄然，是谓“榄香” ，极贵不易得。甲香、笺香次之，则年久坚黑者也。又有白木香，一曰“片香” ，焚之香雾滃翕，皆可爱。其他村虽有之，然终不如茶园云。枫香　，树似白杨，叶圆而岐分，有脂而香。其子大如鸭卵，二月花发，乃著实，八九月熟，曝干可烧。若枫木则岁久生瘿，遇雷雨暴长三五尺，谓之枫人。越巫取以为神术，非枫香也。又有奇南香、槐香、藤香，多可为带。又有观音、降真二种，但可供神而已。若鸡舌、流黄、安息、木香、沉香、檀香、乳香，则出《番舶》。

鳞属

䲡　状大如山，小者长二丈馀，脊若锋刃，时至南海王庙前而退，人谓之“来朝。” 或数十年一来，或一年数至，俗谓“来数则人有疫疾。” 宋景定壬戌冬，尝过州境，数十成群，至三江口而返。鲟龙　最为俗所珍，头类龙而无角，鳞亦然，惟香山石镇、南海冯村等处有之。大者长丈馀，人得之，最可为鲊，其骨脆美。

比目　即鞋底鱼，俗呼贴沙，又一种曰甑箄乌贼　。《南海志》：“乌贼鱼骨，治寒热惊气。乌贼鱼有矴，遇风浪便虬，前一须下矴，腹中血正黑，用以书与真书不辨。世谓乌贼怀墨而知礼，故俗云是海君纪事小吏。” 或曰：古谓之诸生，常自浮水上，乌见以为死，便往啄之，乃卷取乌，故谓乌之贼云。

《锯鱼　》昂首于水面，牙如立戟。

蒲鱼　有锦色者

赤鱼　春间始有之，其状颇异，他如三鯬、鲤、鲈之属。以濒海故味多腥。

凤尾鱼　俗呼“马齐” ，其子宜醢。极小者有鹅毛鱼，亦海错也。鼠鲶侦如乌贼，食者防之。《东海集》：鹅毛鱼不用网罟。夜二人乘小艇张灯，艇中鱼见火光辄上艇，须臾而盈，多则灭灯，否则艇不能胜矣。

宁虾　北人呼“对虾” ，又有白虾。

鳝　有黄白二种

鲎　：《番禺杂记》：“鲎背上有骨如扇，乘风而行，名鲎帆；其众如簰筏，名鲎簰。”

蟹　《旧志》：至美者，一名赤母，其壳含黄而脐团。东坡诗：“堪笑吴兴馋太守，一诗换得两尖团。” 自注云：雄之脐尖，雌之脐团，即此也。惟盛寒盛暑时最肥，产于咸淡水之间，有白蚬处，以其所食者白蚬而巳。惟香山县龙眼里最多，番禺、东莞亦有之。按《蟹略》云：大者为蝤蚌，小者为蟹。今世俗皆呼为蟹，其来久矣。又一种虎蟹。

蚬　可作灰。旧志：大小有二种，沙州有之，惟泮塘海、石头海所产者为佳。一名金𨱋口。刘𬬮时取以自奉，禁民不得采。又有一种，白而小，冬生海间，乡人取之，用滚汤瀹熟，淘取肉鬻于市。蚝　，新会独崖蚝最佳。又可以结环堵，其靥谓之镜，可以作窗，若魫鱼然，瓦屋　即花螺。《岭表录异》谓即蚶也，广人重之，又名天腐炙。

螺　其种最多，香螺为上，出东莞，沙螺次之，一名西施舌。中有小蟹，产番禺沙湾海。《岭表录异》：“海镜：二壳相合以成形者，外圆而中甚莹洁，中有红蟹子，饥则蟹出拾食蟹归腹，则海镜亦饱。恐亦沙螺之类也。”

珠螺　肉最珍，然性太寒，出东莞大步海媚珠池，南汉时尝置三千人采之，至宋而废。元或采或罢。旧《志》：元元贞元年，屯门寨巡检刘进程、张珪建言，县之大步海产螺珠。又张珪续言，县之后海龙岐、青螺角、荔枝庄共一十三处，亦产珠母螺。省府委官采捞取珠。进程定议三年一次，于六七月采捞，所得初无定数。大德四年。续有人言。“县之横州共十处。出产珠螺。” 委官勘采后

县民张惟寅上状，宣慰司言：“珠蚌生在数十丈水中，其中多恶鱼虫蛇，涵淹卵育，毒气瘴雾日作，取之必以绳引石，缒人而下，欲入水疾也。至水底，珠蚌或得或未得而欲气绝者，即掣动其绳，舟中之人疾引而出，引之稍迟，则入水者七窍流血而死。或值恶鱼所噬，刳蚌逾百十，得珠仅一二。乞申革罢之。”

鹦鹉螺　可为杯。《南州异物志》：“鹦鹉螺，状如覆杯，头如鸟头，向其腹视似鹦鹉，故以为名。肉离壳出，食饱则还壳中。若为鱼所食，壳乃浮出，人乃得。质白而紫，文如鸟形，与觞无异。故因其象鸟，为作两目翼也。”

《胡鲢蛤　》惟出东莞，蛤有海蛤可入药者。又有田蛤，俗呼田鸡，名同而实异。

玳瑁　：《南州异物志》：“玳瑁如龟，生南海。大者如籧篨然，背上有鳞发，取鳞，因见其文，欲以作器，则煮之，刀截任意所为。冷乃以枭鱼皮藉治之，后以枯木条叶莹之，乃有光辉。玳瑁可以为带与梳，然未易得也。”

巨虾　须长二丈，其头亦可为杯，今则罕见。《南越志》：南海以虾头为长杯，头长数尺，金银镂之。晋广州刺史尝以杯献简文用以盛药酒，未及饮，无故酒跃于外。时庐江太守曲安远颇解术数，即命筮之。安远曰：“即三旬后，庭将有告庆者。” 货属。

盐　有煎晒二等。煎法织竹为釜，以蛎壳屑泥之，煎煮转久弥密。《广州记》：“东官郡煮盐，织竹为釜，以牝蛎屑泥之，烧用七夕一易釜。” 然晒盐其功省于晒矾，有白矾、明矾、矾珠，必三下釜而后良。

蜡　有黄白二种

水晶碗　，旧传合百灰以作之。《抱朴子》：“外国作水晶碗” ，实是合百灰以作之。交广间多有得其法而铸作之者。今以语俗人，俗人殊不肯信，乃云“水晶本是自然之物。”

土锅　，《岭表录异》：“广州陶家皆作土锅烧煎，以土油之，其洁净愈于铁器，犹宜煮药，一斗者才直十钱，爱护者或得数日。若迫巨焰涸之，则立见破裂。又有吹糯浆为玻璃瓶，今皆有之，日益淫巧。”

锺乳穴　，相传连州有之。按《湟川志》云：“《图经》载桂阳县十穴，凡深入乳穴者，必囊灰以随，盖恐内有毒虫入穴，暗黑不可辨识。”

“《翠珉冶　》冶” 在下卢西岸，可作碑。出于山者，燥而易得；出于水者，润而难求也。

信石冶　，在州西长乡，旧岁办课钞三锭七百一十文。

银坑　，阳山有之。一在同官场大宝岭，一在元鱼场赤岩，二坑俱属县。宋元符、崇宁间，烹炉纷集，岁上供银六千八百两。提刑廖颙任提举日，上《均减上供银表》。时朝廷行下运司，添支本州银八千四百贯。后进士欧阳修又上书州郡，乞奏蠲上供银。明永乐四年，蒙户部七十四号勘合，差人林高、福德同三司府州县及里老采踏二场，出产微少，具报罢之。

锡冶　县，旧《志》云：一在泽源，一在黄土塘。今一在上蒲乡，一在性塘山。岁办课钞一锭七百五十三文。

铁冶　县旧志云：《图经》载采波、蓬江二坑，今在常岁乡。明洪武十八年，山崩颓塞，遂止采办铅冶　。县旧志云：“出元鱼场。” 前代倾塞，今不可采。

芦甘石冶　在县常岁乡油榨岩上。岁办课钞一锭一贯六百五十二文。

金穴　连山有之。按《湟川旧志》，在县上吉溪，旧云剖凫鸭腹间求之俚语，乍富人必曰：“连山鸭肚有金” ，言其内有所储也。今淘无所得。

白石　在西樵山，延亘至黄雀冈下。其石用以甃垣屋，每久则易浥烂，然凿之不见其尽，世谓石长。近出一种曰“花膏青” 者，粗而稍坚，经雨则白点星星然出，可为柱及础，性颇奈久。

红麻石　，出东莞，色赤可观，然性软易溃散。又有潭洲石坚过之，而色不及也。

青润石　连州有之，可为碑者，然去广城远，莫能致，乃多于肇庆取焉。若水中有石，类羊肚状者，及白石，皆可植蒲，供几案之玩。

烸爨　，土之可燃者也。广人始不知其可代薪泥视之。元初，北人多来宦，始识而取爨焉。城西北以及番禺诸县近山蹊处最多，民日取之，甚饶且给云。

市井诸货，多出细民，如铜、锡、髹、漆、瓦窑诸器，俱

可用，然手足。胝，乃得一日之食。妇女旧多作马尾帽。明正德中，士夫制纱漆巾帽以自冠，于是人争效之。南海佛山氓，炼铁为器。如铁锅之属，颇得利。

羽属

翡翠　：形小不盈握，丹觜翠翎，深岸断岸楼阁皆巢之。南人采羽为饰，珍禽也。

罗浮凤　一名“倒挂” ，又有山乌，俗呼“山胡。” 秦吉了　，鸲鹆之异者，食肉，能人语。

白鹇金鸟　：《广州记》：“金鸟色纯白，口与足如金，其呜自呼。”

鹧鸪　：《岭表录异》：“鹧鸪虽东西回翔，开翅之始，必先南翥其声自呼軥辀格磔。”

《探春　　　　》《啸山　》，俱番禺有之。

孔雀　：《南越志》：“义宁县杜山多孔雀，雌雄不必匹合，止以音影相接，便有孕。”

杉鸡　新会有之

《山燕　》，香山有之，黑而健疾，鸟畏之隼也。《䴙䴘　》似鸽而小，善沉不陆脂，可莹铁鸟，春　阳山有之。

席帽　东莞有之

白雀　　　　，五色雀　，俱增城有之。

虫属

《禾虫　》随潮浮水上，如蚕而微紫。小民取之，尝盈艇而归，味甘可食。

水母　一名“虾母” ，块然有口无目，常有虾随之食，其涎沫浮水上，或取之欻然而散，乃虾有所见耳。

海马　，一名“水马” ，虾类。主催生，又类扁如蜈蚣者，烧服止夜，遗名“虾姑。”

海胆　《旧志》：“壳圆如盂，外结密刺，内有膏，黄色，可为酱。出东莞。”

蟛蜞　亦蟹类而小，穴处出沙湾茭塘，田中有毛者多毒，海旁极多，乡人取以喂鸭，昔蔡谟误食者是也。

《泥虫　》生卤田，肖鳖而无首足骨甲长二寸，苟印　狗母蛇生取膏滴耳，令左右洽，治久聋山祟　、山中之鳖。

蛇　，林莽有之，村氓或捕以为食，如蚺蛇，则皮胆可货。旧志：乌梢蛇、花蛇之属皆可食。蚺蛇胆可为药，然不可近。《续搜神记》曰：“广州有三人，共在山中伐木，忽见石窠中有二卵，大如升，取煮之，始汤热，便闻林中如风雨声，须臾，有一蛇，大十围，长四五丈，径来于汤中，衔卵而去，三人无几皆死。”

天蚕　即“野蚕” ，其茧可以为衣。

蛤蚧　出香山

蝼蛄　　　　青腰　大如蚁，身赤杀癣剥死肌。

《蛅蟴　》《蚝虫子》肖螵蛸，名“雀瓮” ，入药。

蟾蜍　“眉有酥，不鸣，腹小而黑者。”三毒之长，《蛆带》畏焉。

蝃蟱　作幕草间小斑蛛虫涂丁肿出根。蛞蝓　蜈蚣所畏，中其毒涎涂之。《异记》：“广州有黄丈鬼，出则为祟，皆著黄衣，至人家张口而笑，必得疫。双槐集香山深林中，往往有物如婴儿而裸，自藤萝中携手鱼贯而下，相挽不断，见人辄笑，至地而灭。土人呼为赤虾，亦无所怖。” 。